Държавен вестник, бр. 53, 2018 г., стр. 49

БРОЙ  53	
Д Ъ Р Ж А В Е Н  В Е С Т Н И К 	
СТР.  49  
Чл. 68. Тестовата апаратура трябва да 
отговаря на приложимите за нея изисквания 
за електромагнитна съвместимост.
Чл. 69. На тестовата апаратура трябва да 
е нанесена най-малко следната лесно четима 
и трайна маркировка:
1. тип;
2. единици за измерваната величина;
3. диапазони за измерване;
4. тип и обявен ток на предпазителя, 
когато се използва заменяем предпазител;
5. тип на батерията/акумулатора и тяхната 
полярност при поставяне в батерийния отсек;
6. обявено (номинално) напрежение, при 
което функционира тестовата апаратура (за 
апаратура с електрозахранване от разпреде­
лителната мрежа);
7. знак за двойна изолация, за апаратура 
от клас II на защита срещу поражения от 
електрически ток;
8. наименование на производителя или 
неговата регистрирана търговска марка;
9. номер на модела, наименование или 
друг начин за идентификация на тестовата 
апаратура.
Чл. 70. В ръководството за работа с тес­
товата апаратура трябва да е указана неопре­
делеността в работни условия за използване 
и допълнително трябва да са дадени:
1. схеми за присъединяване;
2. методики за провеждане на измерва­
нията;
3. кратко описание на принципите на 
измерване;
4. диаграми или таблици и максимално 
допустимите стойности на показанията с 
отчитане на допустимите отклонения, опре­
делени от производителя (при необходимост);
5. тип на батериите/акумулаторите;
6. информация за зарядния ток, зарядно­
то напрежение и времето за зареждане на 
акумулаторите;
7. работният срок на използване на бате­
риите/акумулаторите или възможният брой 
измервания;
8. означение за степента на защита по 
кода IP.
Чл. 71. (1) Тестовата апаратура трябва да 
бъде изпитана при производителя в съот­
ветствие с приложимите за нея продуктови 
стандарти.
(2) В процеса на използване тестовата 
апаратура трябва да бъде проверявана съоб-
разно нормативните актове за метрологичен 
контрол в Република България.
(3) Сроковете за периодична проверка се 
определят съобразно степента на използване 
на съответната тестова апаратура от соб­
ственика/ползвателя, но най-малко веднъж 
на 10 години, ако срокът за периодична 
проверка не е определен от производителя 
или в нормативен акт.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Проверка“ е преднамерено действие, 
посредством което се проверява съответстви­
ето с определени изисквания. Тя включва 
преглед, измерване и/или изпитване.
2. „Преглед“ е визуален преглед на до­
кументация, елемент или съвкупност от 
елементи на електрическа уредба или елек­
тропровод за установяване на съответствие 
с определени изисквания.
3. „Измерване“ е дейност, която се извърш­
ва с предписано средство за измерване, за 
установяване на стойностите на величина за 
количествено оценяване на съответствието 
с определено изискване.
4. „Изпитване“ е дейност, която се извърш­
ва с предписано съоръжение, за качествено 
оценяване на съответствието с определено 
изискване – например „издържа“ или „не 
издържа“ изпитвателно напрежение 1 kV 
за 1 min.
5. „Защита срещу директен допир“ е за­
щита, с която се предотвратяват поражения 
от електрически ток поради допиране или 
опасно приближаване до части с опасно 
напрежение.
6. „Защита при индиректен допир“ е за­
щита, с която се предотвратяват поражения 
от електрически ток поради възникване на 
опасни напрежения на части, които нормално 
не се намират под напрежение, при дефект 
на електрическа изолация.
7. „Изпълнител на електромонтажни ра­
боти“ е лицето – юридическо или физическо, 
което извършва електромонтажните работи.
8. „Електропреносна мрежа“, „електро­
разпределителна мрежа“, „спомагателни 
мрежи“ и „електропроводи“ са термини, 
определени в допълнителната разпоредба на 
Закона за енергетиката.
9. „Тестова апаратура“ е обобщаващ тер­
мин за средства за измерване, изпитвателни 
съоръжения и контролна апаратура.
10. „Работно напрежение в мрежата“ 
(operating voltage in a system) е стойността на 
напрежението при нормални условия в даде­
ния момент и в дадената точка на мрежата.
11. „Напрежение спрямо земя“ (voltage 
against earth) в разпределителните мрежи със 
заземена неутрала е напрежението между 
фазов (линеен) проводник и заземената не­
утрала, а във всички други разпределителни 
мрежи – напрежението между незаземените 
фазови (линейни) проводници и земя, кога­
то един от фазовите проводници е свързан 
директно със земя.
12. „Напрежение при дефект“ (fault voltage) 
е напрежението, възникващо на достъпни